**Brukertest 1 (ansatt)**

|  |
| --- |
| Samir jobber på Sandnes bibliotek. Han får en telefon fra en eldre låner som heter Tommy, og som ønsker å låne Varg Veum-serien av Gunnar Staalesen som lydbøker. Han ønsker å høre lydbøkene i den rekkefølgen de kom ut. Han ber Tommy søke sammen med ham over telefonen. Han skriver Staalesen feil (Stålesen). Han får opp riktig serie, i riktig medieformat. Serien vises i kronologisk rekkefølge.  Han ser at den første, Bukken til Havresekken, er ledig og reserverer de to neste Varg Veum-titlene til Tommy samtidig. Han setter reserveringene til å bli aktivert om henholdsvis 3 og 6 uker. Han henter Bukken til havresekken på hylla. Det viser seg at den ene CD-en mangler. Han gir beskjed til den forrige låneren om dette. Da dette er siste eksemplar, sjekker han om denne er tilgjengelig på et annet bibliotek gjennom Biblioteksøk. Han finner og bestiller denne fra et annet bibliotek direkte fra eget biblioteksystem. |
| **Instruksjoner til brukertest 1**  Testpersonen i denne brukertesten er Samir.  Rollen som Tommy utføres av dem som arrangerer brukertesten.  **Testdata som må være tilgjengelig i testmiljøet:**  Ansattpålogging til Samir Salvesen på Sandnes bibliotek.  Pålogging til låner Tommy Tallaksen.  Lånerkonto til tidligere låner av Bukken til Havresekken, med tilknyttet epost-adresse.  Følgende lydbøker:   1. Bukken til havresekken 9788242118721 2. Din til døden 978-82-421-2114-1 3. Tornerose sov i hundre år 9788242114372 4. Kvinnen i kjøleskapet 9788242111470   Disse skal gis nummer fra 1-4.  Strekkode til eksemplar av Bukken til havresekken, med lånehistorikk (mulighet for å sende melding til forrige låner)  Mulighet for å bestille inn fra Biblioteksøk (sandbox).  **Brukertest 2 (låner)** |
| Gøril er på Sandnes bibliotek. Hun skal skrive en oppgave og har en liste med foreslåtte titler. Hun installerer bibliotekets app og registrerer seg som låner. Hun får en velkomstmelding fra biblioteket på e-post. (Både registreringsskjemaet og e-post opplyser om at hun nå er midlertidig låner og må henvende seg i skranken for å aktivere lånekortet). Hun søker opp fire av titlene på listen sin. To av disse er utlånt, så de reserverer hun. De to andre titlene finner hun på hylla. Hun får tips om lignende titler, og legger noen av dem i en huskeliste. Hun ser at hun også har mulighet til å dele listen sin på sosiale medier.  Hun forsøker å låne disse bøkene med lånekortet på app. Dersom hun ikke har aktivert lånekortet i mellomtiden, får hun beskjed om dette.  **Instruksjoner til brukertest 2**  Lenke til app dersom app ligger i Google Play eller App Store. Eventuelt lenke til testapp som installeres på iPad i forkant av brukertest eller nettside som skal benyttes i test.  Mulighet for testansvarlig til å aktivere registrert låner.  Mulighet for testansvarlig å låne ut de to ledige titlene til låner.  **Testdata som må være tilgjengelig i testmiljøet:**  Merk at to av titlene skal være utlånt  Det norske samfunn: bind 1 (978-82-05-49020-8)  Det norske samfunn: bind 2 (978-82-05-49021-5) - utlånt  Skriv gode oppgaver (978-82-02-41234-0)  Didaktisk arbeid (978-82-05-37162-0) - utlånt  Liste med utvalg av lignende titler på hver post.  Hentestedene Sandnes bibliotek, Riska filial og Høle filial må være valgbare for reservasjonen. |
|  |
| **Brukertest 3 (elev)**  Amalie går i 2. klasse på Vågen videregående skole. Hun har nasjonalt lånekort som er koblet sammen med FEIDE-brukeren henne i biblioteksystemet. Hun har lånt to bøker der lånetiden har gått ut. Hun får en påminnelse på SMS med en lenke til MinSide. Hun følger lenken og logger på med sin FEIDE-bruker og fornyer begge lånene. En av bøkene liker hun så godt at hun skriver en anbefaling på denne. Hun ser også at hun han dele denne anbefalingen på sosiale medier. Når hun er inne ser hun samtidig at hun har et lån på Sandnes bibliotek som hun også fornyer. Hun får tips basert på sin lånehistorikk. Hun går inn på en tittel. Papirutgaven er utlånt, men hun ser at denne er tilgjengelig som e-bok. Hun låner denne og begynner å lese den med en gang. |

**Instruksjoner til brukertest 3**

Se eget punkt om 3. partsintegrasjoner beskrevet i punktet «Gjennomføring» under.

**Testdata som må være tilgjengelig i testmiljøet:**

Url som skal sendes på sms til testperson (kan sendes manuelt av testansvarlig)

Lånekonto på Amalie Andersen koblet til Feidebruker: 122321 passord: AMAL1455

To aktive lån på Vågen vgs som kan fornyes. Valgfrie titler.

Et aktivt lån på Sandnes bibliotek. Valgfri tittel.

Tips basert på lånehistorikk knyttet til lånene som er registrert.

Et av tipsene må ha lenke til en e-bok (valgfri tittel og e-bokleser). Dersom dette er en ekstern app må det foreligge påloggingsinfo for å bruke denne. Alternativt kan det være en lenke til et dokument.

**Generell informasjon**

For å lettere sammenligne funksjonaliteten i brukertestene vil vi teste alle løsningene på samme hardware for ansatte (laptop).

Publikum/elev vil teste på egen mobile enhet. Gi beskjed om det er mobile nettlesere som ikke støttes.

Vi ønsker å teste funksjonaliteten på faktiske lånere, ansatte og skolebibliotekarer som ikke har fått opplæring i bruk av systemet tidligere.

Vi vil veilede underveis ved behov – målet er at alle skal komme gjennom oppgavene (med eller uten veiledning).

**Evaluering**

Testpersonene vil komme med sin vurdering (vektet vurdering der løsningene sammenlignes).

Testansvarlig/observatør vil gi sin objektive vurdering der det ses på tidsbruk, antall løste oppgaver (med og uten hjelp) og tilbakemeldinger underveis.

**Gjennomføring**

Ønsker ikke at leverandør er til stede ved brukertestene, men detaljerte resultater vil deles med aktuell leverandør i etterkant dersom dette er ønskelig.

Alle tester kan leveres i et lukket testmiljø (sandbox) slik at det ikke er krav til fungerende integrasjoner med 3. partsløsninger som etterspørres i testene.

Selv om testene utføres i lukket miljø forventes det at funksjonalitet og brukervennlighet vil gjenspeile endelig løsning.

**Nullstilling**

Det er viktig at alle tester enkelt kan nullstilles, slik at samme test kan gjennomføres flere ganger.

**Levering**

Leverandør må levere brukertestene i god tid før 1. mai slik at oppdragsgiver kan verifisere at testene kan avvikles på en god måte.